ತಮನ್ನಾ ಬಾಟಿಯಾಗೆ ಓಕೆ ಅಂದ್ರು ಅಪ್ಪಾ, ಆದರೆ ಜಾಹ್ನವಿ ಬೇಕು ಅಂದ್ರು ಮಗ! ತಮ್ಮ ಬಜೆಟ್ ಗೆ ತಕ್ಕಹಾಗೆ ಹಿರೋಯಿನ್ ಹುಡುಕಾಟದಲ್ಲಿ ತೊಡಗಿರುವ ಚಿರು ಸದ್ಯಕ್ಕೆ ತಮನ್ನಾ ಬಾಟಿಯಾ ಒಕೆ ಎಂದಿದ್ದರೆ. ಚರಣ್ ಮಾತ್ರ ಚಿತ್ರದಲ್ಲಿನ ಒಂದು ಸ್ಪೇಷಲ್ ಹಾಡಿಗೆ ಬಾಲಿವುಡ್ ಹಿರೋಯಿನ್ ಒಬ್ಬರಿಂದ ಹೆಜ್ಜೆ ಹಾಕಿಸಬೇಕು ಎಂಬ ಲೆಕ್ಕಾಚಾರದಲ್ಲಿದ್ದು ಆ ಬೆಡಗಿ ಯಾರು ಗೊತ್ತಾ? ಸಕ್ಸಸ್ಫುಲ್ ನಿರ್ದೇಶಕ ಕೊರಟಾಲ ಶಿವ ನಿರ್ದೇಶನ ಮಾಡುತ್ತಿರುವ ಆಚಾರ್ಯ ಸದ್ಯಕ್ಕೆ ತೆಲುಗು ಚಿತ್ರರಂಗ ಸಿಕ್ಕಾಪಟ್ಟೆ ನಿರೀಕ್ಷೆ ಇಟ್ಟುಕೊಂಡಿದೆ. ಈ ಚಿತ್ರ ಚಿರು ಅವರ ಮತ್ತೊಂದು ಕನಸು. ಹೀಗಾಗಿಯೇ ಚಿರು ಸಿಕ್ಕಾಪಟ್ಟೆ ನಿರೀಕ್ಷೆ ಇಟ್ಟುಕೊಂಡಿದ್ದಾರೆ. ಚಿರು ಪುತ್ರ, ನಟ ರಾಮ್ ಚರಣ್ ಇದರ ನಿರ್ಮಾಣದ ಹೊಣೆ ಹೊತ್ತುಕೊಂಡಿದ್ದಾರೆ. ಈ ಹಿಂದೆ ಸೈರಾ ಚಿತ್ರದ ಬಗ್ಗೆ ಇಟ್ಟುಕೊಂಡಿದ್ದ ನಿರೀಕ್ಷೆ, ಅಂದುಕೊಂಡ ಮಟ್ಟಿಗೆ ಈಡೇರದ ಕಾರಣಕ್ಕೆ ಇದೀಗ ಚಿರು ಅಭಿಮಾನಿಗಳ ಚಿತ್ತ ಆಚಾರ್ಯ ಮೇಲಿದೆ. ಸದ್ಯಕ್ಕೆ ಲಾಕ್ಡೌನ್ ಎಫೆಕ್ಟ್ನಿಂದಾಗಿ ಚಿತ್ರೀಕರಣ ಇನ್ನೂ ಶುರುವಾಗಿಲ್ಲ. ಉಳಿದಂತೆ ಪ್ರಿಪ್ರೊಡಕ್ಷನ್ ಕಾರ್ಯಗಳು ಸಾಗಿದೆ ಎನ್ನಲಾಗುತ್ತಿದೆ. ಇನ್ನುಳಿತದಂತೆ ಚಿರುಗೆ ಜೋಡಿಯಾಗಿ ತ್ರಿಷಾ ಅಭಿನಯಿಸಲಿದ್ದಾರೆ ಎಂಬ ಮಾತು ಆರಂಭದಲ್ಲಿ ಕೇಳಿಬಂದಿತ್ತಾದರೂ, ಬಳಿಕ ತ್ರಿಷಾ ಚಿತ್ರದಿಂದ ಹೊರನಡೆದಿದ್ದರು. ಇದಾಗ ಬಳಿಕ ತ್ರಿಷಾ ಜಾಗಕ್ಕೆ ಕಾಜಲ್ ಅಗರ್ ವಾಲ್ ರಿಪ್ಲೀಸ್ ಆಗಲಿದ್ದಾರೆ ಎಂಬ ಸುದ್ದಿಯೂ ಹರಿದಾಡಿತ್ತು. ಈ ನಡುವೆ ಚರಣ್ ಗೆ ಜೋಡಿಯಾಗಿ ಯಾರು ನಟಿಸಲಿದ್ದಾರೆ ಎಂಬ ಚರ್ಚೆ ಶುರುವಾಗಿದ್ದು, ಆರಂಭದಲ್ಲಿ ಕೈರಾ ಅಡ್ವಾಣಿ ಚರಣ್ ಜೊತೆಗೆ ರೋಮ್ಯಾನ್ಸ್ ಮಾಡಲಿದ್ದಾರೆ ಎಂದಿತ್ತಾದರೂ ಬಳಿಕ ಕೋವಿಡ್ 19 ನಿಂದ ಇದಕ್ಕೆ ಬ್ರೇಕ್ ಬಿತ್ತು. ಇದೀಗ ಮತ್ತೆ ಹಿರೋಯಿನ್ ಹುಡುಕಾಟದಲ್ಲಿ ತೊಡಗಿದೆ ಚಿತ್ರತಂಡ. ಈ ನಡುವೆ ತಮ್ಮ ಬಜೆಟ್ ಗೆ ತಕ್ಕಹಾಗೆ ಹಿರೋಯಿನ್ ಹುಡುಕಾಟದಲ್ಲಿ ತೊಡಗಿರುವ ಚಿರು ಸದ್ಯಕ್ಕೆ ತಮನ್ನಾ ಬಾಟಿಯಾ ಒಕೆ ಎಂದಿದ್ದರೆ. ಚರಣ್ ಮಾತ್ರ ಚಿತ್ರದಲ್ಲಿನ ಒಂದು ಸ್ಪೇಷಲ್ ಹಾಡಿಗೆ ಬಾಲಿವುಡ್ ಹಿರೋಯಿನ್ ಒಬ್ಬರಿಂದ ಹೆಜ್ಜೆ ಹಾಕಿಸಬೇಕು ಎನ್ನುತ್ತಿದ್ದಾರಂತೆ. ಹೀಗಾಗಿ ಅವರು ದಿ. ಶ್ರೀದೇವಿ ಪುತ್ರಿ ಜಾಹ್ನವಿ ಕಾಪೂರ್ ಗೆ ಈ ಅವಕಾಶ ನೀಡಲು ಮನಸ್ಸು ಮಾಡಿದ್ದಾರಂತೆ. ಇದಕ್ಕೆ ಜಾಹ್ನವಿ ಏನಂತಾರೆ ಕಾದು ನೋಡಬೇಕಿದೆ.